section_heading: Značaj
paragraph_text: Orwellova djela značajna su za razvoj protutotalitarističke misli u književnosti, prije svega engleskoj, ali i svjetskoj, ponajprije romanima Životinjska farma i 1984.. Ne samo da su po objavljivanju dosegla popularnost i kanonski status na hladnoratovskom Zapadu, nego su se i proširila komunističkim režimima Istočnoga bloka (napose Poljskoj i Ukrajini), o čemu svjedoči i Czesław Miłosz u Zarobljenom umu.